पीठ ने कहा, 'ऐसा लगता है कि आप पेट कोक के आयात की अनुमति देने के लिए बहुत उत्सुक हैं। क्या आप इससे पहले बगैर किसी अध्ययन के ही पेट कोक के आयात की अनुमति दे रहे थे? हाल ही में एक समाचार पत्र में खबर थी कि प्रदूषण के कारण 60,000 से ज्यादा लोगों की मृत्यु हो गई। आप कर क्या रहे हैं? इतने ज्यादा प्रदूषण की वजह से राजधानी मे लोग मर रहे हैं।' पीठ ने कहा, 'हमें नही मालूम कि समाचार पत्र की खबर सही है या फर्जी है। परंतु आपकी रिपोर्ट में पहले संकेत दिया गया था कि प्रदूषण की वजह से लोगों की जान गई है।'